# Priročnik za &kgpg;

## Uvod

&kgpg; je enostaven vmesnik za GnuPG, ki je zmogljiv pripomoček za šifriranje. GnuPG (znan tudi kot gpg) je vključen v večini distribucijah in bi že moral biti nameščen na vašem sistemu. Najnovejšo različico dobite na https://gnupg.org.

Z &kgpg; boste lahko šifrirali in dešifrirali vaše datoteke in elektronska sporočila in s tem zagotovili precej bolj varno komunikacijo. Kratka navodila za uporabo gpg-ja so dostopna na Spletni strani GnuPG.

Pri &kgpg; vam ne bo potrebno zapomniti se gpg-jevih ukaznih vrstic in njegovih možnosti. Skoraj vse lahko storite z nekaj kliki na miško.

## Začetek

Tu je seznam glavnih komponent &kgpg;-ja:

Ikona v Sistemski Vrstici

- aplet sistemske vrstice &kgpg;-ja

  Ko zaženete &kgpg;, se bo v sistemski vrstici prikazala ikona. Z levim klikom odprete okno Upravljalnika s Ključi, z desnim klikom pa odprete meni, ki omogoča hitri dostop do nekaj pomembnih funkcij. Če bi raje videli, da ima vaš levi klik drugačno dejanje, npr. da prikaže urejevalnik ali onemogoči sistemski pladenj, lahko to spremenite z nastavitvenim pogovornim oknom.

  Upoštevajte, da je ikona &kgpg;-ja v sistemski vrstici označena kot "nedejavna" cel čas. Ker programček sistemske vrstice ponavadi skrije nedejavne ikone, bo tudi ikona &kgpg;-ja skrita dokler je ne boste izrecno zahtevali. Za več podrobnosti si poglejte dokumentacijo za &plasma;.

Okno Upravljalnika s Ključi

- Okno upravljalnika s ključi

  To je mesto, kjer upravljate s svojimi ključi. Da odprete okno Upravljalnika s Ključi, kliknite z levim klikom na &kgpg;-jevo ikono v sistemski vrstici. Svoje ključe lahko uvozite, izvozite in urejate. Večino dejanj se izvede z desnim klikom na ključ.

Okno Urejevalnika

- Okno urejevalnika

  To je enostaven urejevalnik besedila, kjer lahko vtipkate ali prilepite besedilo, ki ga želite šifrirati/dešifrirati. Da odprete urejevalnik, lahko kliknete z desnim klikom na &kgpg;-jevo ikono v sistemski vrstici.

Integracija upravljalnika z datotekami

- &kgpg; je integriran v &konqueror; in &dolphin;. To pomeni, da ko kliknete z desnim klikom na datoteko, lahko iz menija izberete Dejavnosti Šifriraj Datoteko. Datoteko lahko dešifrirate z &LMB; klikom.

## Uporaba &kgpg;

Obstajata dva načina da šifrirate svoje podatke:

- Simetrično kriptiranje: vaši podatki so zašifrirani le z geslom. Vsakdo, ki ima računalnik z gpg-jem lahko dešifrira vaše sporočilo, če dobi vaše geslo. Da izvedete simetrično kriptiranje, izberite "simetrično šifriranje" med možnostmi, ko ste povprašani po izbiri enkripcijskega ključa.

- Kriptiranje s ključi: najprej morate ustvariti svoj par ključev (zasebni in javni ključ) in podati šifrirno frazo. Svoj zasebni ključ skrbno shranite, javni ključ pa izmenjajte s svojimi prijatelji. Če želite poslati sporočilo npr. Alešu, morate šifrirati svoje sporočilo z Aleševim javnim ključem. Tako bo moral prejemnik uporabiti Alešev zasebni ključ in Šifrirno frazo, da dešifrira vaše sporočilo.

Kriptiranje s ključi je nekoliko zahtevnejše (svoje javne ključe morate izmenjati s svojimi prijatelji), vendar je varneje. Če šifrirate sporočilo z javnim ključem nekoga drugega, ga vi sami ne boste mogli dešifrirati. Vi lahko dešifrirate le tista sporočila, ki so bila šifrirana z vašim javnim ključem.

### Ustvarjanje ključa

Če še nimate ključa, se vam bo ob prvem zagonu samodejno pojavilo pogovorno okno &kgpg;-ja za ustvarjanje ključa. Do tega pogovornega okna lahko dostopate tudi sami iz menija Upravljalnika Ključev pod Ključi Ustvari par ključev.

Pogovorno okno za ustvarjanje ključa

Vnesite svoje ime, E-poštni naslov in kliknite V redu. S tem boste ustvarili standardni gpg ključ. Če želite več možnosti, lahko kliknete na gumb Napredni Način, ki odpre okno &konsole; z vsemi gpg možnostmi.

Mnogi ljudje se poigravajo s svojim prvim ključem, ustvarjajo napačne uporabniške ID-je, dodajajo komentarje, ki jih pozneje obžalujejo, ali preprosto pozabijo svojo šifrirno frazo. Da bi preprečili, da bi takšni ključi ostali veljavni za vedno, je običajno dobro, da omejite življenjsko dobo na približno 12 mesecev. Pozneje lahko spremenite življenjsko dobo svojih skrivnih ključev z uporabo okna Lastnosti ključa.

### Preklic ključa

Pretečeni ključ se da ponovno obnoviti in uporabljati, dokler imate dostop do zasebnega ključa in šifrirne fraze. Če želite zanesljivo narediti ključ neuporaben, ga morate preklicati. Preklic se izvede tako, da se ključu doda poseben preklicni podpis.

Ta podpis preklica lahko ustvarite skupaj s ključem. V tem primeru je shranjen v ločeni datoteki. To datoteko je mogoče pozneje uvoziti v shrambo za ključe in jo nato priložiti ključu, zaradi česar postane neuporaben. Upoštevajte, da za uvoz tega podpisa v ključ ni potrebno geslo. Zato morate ta podpis preklica shraniti na varno mesto, običajno na mesto, ki se razlikuje od vašega para ključev. Priporočljivo je, da uporabite mesto, ki je ločeno od računalnika, na primer kopirajte ga na zunanjo napravo za shranjevanje, kot je ključek USB, ali ga natisnite.

Če niste ustvarili takšnega ločenega preklica med ustvarjanjem ključa, lahko to storite kadarkoli tako, da v meniju izberete Ključi Prekliči ključ in ga neobvezno takoj uvozite v svojo zbirko ključev.

### Šifriranje Vaših Podatkov

#### Šifriranje datoteke preko &konqueror;-ja ali Dolphin-a

Z desnim klikom kliknite na datoteko, ki jo želite enkriptirati. Izberite Dejavnosti Šifiriraj Datoteko v prikazanem meniju. Nato boste pozvani s pogovornim oknom za izbiro javnega ključa. Izberite ključ prejemnika in kliknite V redu. Šifrirana datoteka bo shranjena s končnico `.asc` ali `.gpg`, odvisno, ali ste izbrali Šifriranje na podlagi ASCII ali ne. Datoteke, šifrirane na podlagi ASCII, uporabljajo le berljive znake za predstavitev podatkov, kar napravi datoteke bolj robustne in odporne na spremembe, ko se jih kopira naokoli ali pošilja prek e-pošte, vendar so za tretjino večje.

Tu je posnetek zaslona okna za izbiro ključa

#### Šifriranje besedila z &kgpg;-jevim apletom v sistemski vrstici

Vsebino odložišča lahko zašifrirate tako, da izberete Šifriraj odložišče v meniju apleta v sistemski vrstici. Če namesto izberete Podpiši odložišče, bo besedilo podpisano. Obe dejanji uvozita trenutno vsebino odložišča v okno urejevalnika, nato se izvede zahtevano dejanje, vsebina pa se prilepi nazaj v urejevalnik.

#### Šifriranje besedila iz &kgpg;-jevega urejevalnika

To se naredi preprosto s klikom na gumb Šifriraj. Nato boste pozvani z pogovornim oknom za Izbiro javnega ključa. Izberite ključ in kliknite V redu. Šifrirano besedilo se bo prikazalo v oknu urejevalnika.

Običajno lahko datoteke šifrirate samo s ključi, ki jim zaupate. Ker želite včasih poslati samozavestno sporočilo nekaterim naključnim osebam, za katere veste, da imajo ključ GPG, lahko nastavite možnost Dovoli šifriranje s ključi, ki niso zaupanja vredni.

Če želite zagotoviti, da lahko dešifrirate vsako datoteko, ki ste jo šifrirali, tudi če je šifrirana s ključem nekoga drugega, lahko uporabite možnosti Vedno šifriraj z in Šifriraj datoteke z, ki sta dostopni v Nastavi KGpg.

Za več informacij o enkripcijskih možnostih ASCII oklep, Dovoli šifriranje s ključi, ki niso zaupanja vredni in Simetrično šifriranje, se obrnite na gpg-jevo dokumentacijo ali strani priročnika.

### Dešifriranje Vaših podatkov

#### Dešifriranje datoteke iz &konqueror;-ja ali &dolphin;

Kliknite z levim klikom na datoteko, ki jo želite dešifrirati. Vnesite šifrirno frazo in datoteka bo dešifrirana. Prav tako lahko povlečete dešifrirane besedilne datoteke in jih spustite v &kgpg;-jev urejevalnik. Ta vas bo nato povprašal po šifrirni frazi in nato odprl dešifrirano besedilo. To lahko naredite celo z oddaljenimi datotekami! Uporabite lahko tudi Datoteka Odšifriraj datoteko in izberete datoteko, ki jo želite dešifrirati.

#### Dešifriranje besedila z &kgpg;-jevim apletom

Dešifrirate lahko tudi vsebino odložišča tako, da izberete Odšifriraj Odložišče v meniju &kgpg;-jevega apleta v sistemski vrstici. Prikazalo se bo okno urejevalnika z dešifriranim besedilom.

#### Dešifriranje besedila iz urejevalnika

Kopirajte ali povlecite besedilo v urejevalnik in kliknite na gumb Odšifriraj. Ponovno boste povprašani po šifrirni frazi.

### Upravljanje s ključi

Vse osnovne možnosti upravljanja se da izvesti preko &kgpg;-ja. Da odprete okno za upravljanje s ključi, kliknite z levim klikom na &kgpg;-jev aplet. Večina možnosti je dostopnih z desnim klikom na ključ. Da uvozite/izvozite javne ključe, lahko to storite da jih povlečete z miško ali uporabite bljižnice za kopiranje/prilepljenje.

Javni ključ lahko izvozite v odložišče, v strežnik s ključi, v lokalno datoteko ali po e-pošti. Uporabite možnosti v pogovornem oknu za izvoz, da izvozite celoten ključ, izvozite brez atributov (fotografskih ID_jev) ali pa izvozite čisti ključ &ie; sam ključ, vključno s podključi, vendar brez kakršnih koli podpisov.

#### Upravljalnik Ključev

Tu je posnetek zaslona upravljalnika ključev

V tem primeru vidite skupino ključev, ki vsebuje dva ključa, dva para ključev in tri javne ključe. Tretji stolpec prikazuje vaše zaupanje v ključe. Prvi par ključev je popolno zaupanja vreden in je tudi nastavljen kot privzeti ključ (krepka pisava), drugi pa je potekel. Dvema javnima ključema se polno zaupa, medtem ko je zaupanje zadnjega ključa delno. Zadnji ključ je razširjen in prikazuje svoj podključ ElGamal, dodatni ID uporabnika, oba tudi z delnim zaupanjem, in nekaj njegovih podpisov.

Podpisi omogočajo navigacijo po vaši shrambi ključev. Dvojni klik na podpis ali ključ, prikazan kot član skupine, bo skočil neposredno na ustrezni primarni ključ.

#### Lastnosti ključa

Okno z lastnostmi ključa

Medtem ko vam upravitelj ključev omogoča izvajanje splošnih dejanj z enim ali več ključi, skupinami ključev ali podpisi, vam okno z lastnostmi ključev omogoča dostop do enega ključa. Do njega pridete tako, da v upravitelju ključev pritisnete enter ali dvakrat kliknete na ključ.

V tem oknu lahko spremenite šifrirno frazo ključa in datum poteka vašega skrivnega ključa. Za vse ključe lahko nastavite tudi stopnjo zaupanja lastniku.

Ta vrednost označuje, koliko zaupate lastniku tega ključa, da bo pravilno preveril identiteto ključev, ki jih podpiše. Upoštevanje zaupanja lastnika gpg ustvari vašo lastno mrežo zaupanja. Zaupate ključem, ki ste jih podpisali. Če tem osebam dodelite zaupanje, boste zaupali tudi ključem, ki so jih podpisali, ne da bi morali najprej podpisati tudi njihove ključe.

#### Podpisovanje ključev

Ko podpišete ključ nekoga drugega (recimo ji Ana), sporočate, da ste prepričani, da ta ključ res pripada tej osebi in da ključu lahko zaupate. Seveda bi to res morali preveriti. To običajno pomeni, da se morate srečati z Ana, preveriti vsaj eno osebno izkaznico in dobiti celoten prstni odtis ključa ali kopijo njenega ključa. Potem greste domov in podpišete tisti ključ. Običajno boste pozneje naložili novo podpisani ključ na strežnik s ključi, tako da vsi vedo, da ste preverili ta ključ in lastniku lahko zaupate. Ana bo verjetno storila enako, tako da bosta ključe podpisala oba. Če eden od vaju nima pri roki osebne izkaznice, ni problema, če se podpis zgodi samo v eni smeri.

Zdaj pa pomislite, kaj se zgodi, če Ana živi na drugem koncu sveta. Z njo lahko redno komunicirate, vendar ni možnosti, da bi se z njo lahko v kratkem dobili v živo. Kako lahko zaupate njenemu ključu?

Ko izberete njen ključ in nato Podpiši Ključ..., se vam bo odprlo pogovorno okno, ki vam omogoča, da izberete možnosti, kako želite podpisati ta ključ.

Izbira Skrivnega Ključa za Podpis

Najprej lahko izberete ključ, s katerim boste podpisali ključ. Nato lahko vnesete, kako natančno ste preverili, ali je res oseba, za katero se predstavlja. Te informacije bodo shranjene skupaj s podpisom, tako da so vodilo za vse ostale, ki morda potrebujejo ta podpis (več o tem spodaj). In potem pride možnost, ki bi vam pomagala, če Ane ne morete osebno srečati: Lokalni podpis (ni mogoče izvoziti). Ko aktivirate to možnost, se ustvari posebna različica podpisa, ki nikoli niti slučajno ne more zapustiti vaše shrambe s ključi.

Toda zakaj je pomembno, kako skrbno ste preverili Anino identiteto? Komu bi moralo biti mar? Obstaja drugačen način za rešitev vaše težave z identiteto Ane. Če ne morete kmalu obiskati Ane, samo pomislite na Tomaža. Veste, da ima tudi Tomaž par ključev. In Tomaž je svetovni popotnik, saj je vsaj dvakrat na mesec na drugi celini. Če boste imeli srečo, bo kmalu prišel blizu Ane. Torej se boste srečali s Tomažem, da podpišete ključe. Nato boste Ani poslali sporočilo, da bo Tomaž kmalu pri njej, in jo vprašali, ali se lahko sreča tudi z njim, da podpišeta ključe. Ko se je vse to zgodilo, veste, da lahko zaupate Tomaževemu ključu in Tomaž ve, da lahko zaupate Aninemu ključu. Če zaupate Tomažu, da je skrbno preveril Anino identiteto, potem lahko zaupate tudi njenemu ključu.

Ti odnosi med ključi in njihovimi lastniki tvorijo tako imenovano mrežo zaupanja. V tej mreži je nekaj pomembnih vrednosti, ki določajo, kako zaupanja vreden je določen ključ. Prva stvar je, kako natančno je bila preverjena identiteta lastnika ključa. To je vrednost, ki ste jo videli zgoraj v oknu za izbiro skrivnega ključa. Verjetno boste na primer vedeli, kako preveriti osebno izkaznico iz svoje lokalne države, vendar bo osebno izkaznico iz popolnoma druge države morda težko preveriti. Torej bi lahko rekli, da ste zelo skrbno preverili Tomaževo identiteto, ker ste videli njegovo osebno izkaznico in je videti zelo podobna vaši. Toda Tomaž, čeprav je videl Anino osebno izkaznico in vozniško dovoljenje, bi lahko rekel, da je le navadno preveril njeno identiteto, saj ni povsem prepričan o dokumentih iz tistega dela sveta.

Naslednja pomembna vrednost je, koliko zaupate drugi osebi pri preverjanju dokumentov. Veste, da je Tomaž dober v tem. Toda Gregor na primer ni nekdo, ki bi ga označili za pametnega. Komaj je pogledal vašo osebno izkaznico, ko ste se srečali z njim za podpisovanje ključev. Prepričani ste, da je Gregor oseba, za katero se predstavlja, saj ste natančno pregledali njegove dokumente. Vendar se zdi, da ni tako pazljiv, ko sam preverja druge ljudi, tako da boste zelo zaupali ključu Gregorja, vendar zelo malo zaupali podpisom Gregorja. Če odprete lastnosti ključa, boste našli polje Zaupanje lastniku. To je, koliko zaupate lastniku ključa, ko podpiše ključe. Ta vrednost ne bo izvožena, popolnoma je odvisna od vaših osebnih preferenc.

Okno z lastnostmi ključa

Zdaj bi morali razumeti, kako je zgrajena mreža zaupanja, čemu so namenjene vrednosti zaupanja lastniku in ključem, ter zakaj morate biti vedno zelo previdni pri preverjanju identitete: drugi ljudje se morda zanašajo na vas. Toda en element v procesu še vedno ni preverjen: e-poštni naslovi v ključih, ki ste jih podpisali. Ustvarjanje nove uporabniške identitete v vašem ključu z e-poštnim naslovom Ane ali Tomaža bo trajalo le nekaj klikov. Preverili ste, da je Tomaž res lastnik svojega ključa. Toda nihče do sedaj ni preveril, ali Tomaž res nadzoruje elektronske naslove na svojih uporabniških identitetah.

Če namesto tega v meniju izberete Podpiši in pošlji ID uporabnika ..., lahko zapolniš to vrzel. Ideja je, da boste ključ podpisali kot običajno, nato pa bo razdeljen na dele. Vsak kos bo vseboval samo eno uporabniško identiteto Tomaževega ključa in vaš podpis. To bo šifrirano s Tomaževim ključem in poslano samo na e-poštni naslov, naveden v tej identiteti. Samo če lahko Tomaž prejme to pošto in dešifrira sporočilo, bo lahko uvozil ta podpis v svojo shrambo s ključi. Vi ne boste naložili svojih podpisov, to je v celoti odvisno od njega. Če se bo vaš podpis pojavil na strežniku s ključi, ste lahko prepričani, da Tomaž resnično nadzoruje tako svoj ključ kot tudi e-poštni naslov, ki ste ga podpisali. Podpisi, ki jih naredite v tem procesu, tudi ne bodo del vaše shrambe s ključi. Takoj po tem, ko podpišete Tomažev ključ, bo v vaši shrambi s ključi še vedno prikazan kot nevreden zaupanja. Ko Tomaž prejme vašo pošto in uvozi vaš podpis v svojo shrambo s ključi, jih lahko naloži na strežnik s ključi. Ko osvežite njegov ključ s strežnika s ključi, boste dobili nove podpise. Čeprav se to najprej morda sliši neprijetno, zagotavlja, da ne boste slučajno imeli eno od njegovih identitet, ki je morda sploh ne nadzoruje, za zaupanja vredno. Samo podpisi, ki se prikažejo na strežniku s ključi, so tisti, pri katerih so lahko vsi, vključno z vami, prepričani, da on resnično nadzoruje navedene e-poštne naslove.

### Delo z strežniki s ključi

#### Komunikacija s strežniki s ključi

Javni del para ključev je ponavadi shranjen na strežniku s ključi. Ti strežniki dopuščajo komur koli, da poišče ključ, ki pripada določeni osebi ali e-poštnem naslovu. Na teh strežnikih so shranjeni tudi podpisi.

Tukaj je posnetek zaslona okna strežnika s ključi.

To pogovorno okno vam omogoča dostop do strežnikov s ključi. Tu lahko iščete in uvažate ključe iz strežnikov, kot tudi nalagate ključe na strežnik. Ključe se išče in uvaža, ko npr. želite poslati e-sporočilo nekomu novemu. Če želite zašifrirati sporočilo, ki ga pošiljate svojemu kontaktu, lahko na strežniku poiščete, če ima na njem ta oseba svoj javni ključ. Če ste ustvarili nov par ali ste podpisali ključ nekoga drugega, je pametno, da javni ključ izvozite (po možnosti z novimi podpisi) na strežnik s ključi.

Večina strežnikov s ključi sinhronizira svoje podatke med sabo, zato boste dobili podobne rezultate ne glede na to, kateri strežnik uporabljate. Ker pa obstajajo izjeme, lahko sami izberete strežnik, ki ga boste uporabljali v tem pogovoru. Ponavadi je pametno izbrati privzeti strežnik, ki se nahaja blizu vam (i.e. v vaši državi ali celini), ker se običajno odzivajo hitreje vašim zahtevam.

Upoštevajte, da vse kar naložite na strežnik s ključi, ponavadi tam ostane za vedno. To je eden od razlogov, zakaj je dobro omejiti uporabnost vaših ključev. Upoštevajte tudi, da te strežnike velikokrat skenirajo pošiljatelji nezaželene pošte za e-naslove.

#### Rezultati iskanja na strežniku s ključi

To je primer rezultatov iskanja po strežniku ključev.

Vsi rezultati vašega iskanja so prikazani v tem oknu. Ta slika prikazuje iskanje naslovov "@kde.org", ki je pokazalo 244 ujemanj. Z uporabo polja za iskanje se je prikazani seznam zmanjšal na en sam ključ. Ta ključ ima dve ujemanji: ID prvotnega uporabnika se ujema z iskalnim nizom kot tudi eden izmed drugih ID-jev uporabnika.

Izberete lahko enega ali več ključev za uvoz. ID-ji teh ključev so prikazani v polju Ključi za uvoz na dnu okna. Ko kliknete na gumb Uvozi, se ponovno kontaktira strežnik in ključi so pridobljeni v vašo shrambo s ključi.

### Konfiguriranje &kgpg;

Konfiguracija je dostopna preko &kgpg;-jevega aplet menija (desni klik na aplet) ali preko glavnega menija (Nastavitve Konfiguriraj KGpg). Nastavite lahko privzete parametre za šifriranje, dešifriranje, uporabniški vmesnik in aplet. Večina šifrirnih možnosti so neposredno povezane z gpg-jem in so dokumentirane v straneh priročnika.

#### Šifriranje

Posnetek zaslona pogovornega okna z možnostmi z odprtim zavihkom Šifriranje

Tukaj lahko konfigurirate posebne možnosti, s katerimi spremenite delovanje GnuPG. Za podroben opis si poglejte priročnik za GnuPG.

- Šifriranje na podlagi ASCII: ta možnost povzroči, da so šifrirane datoteke shranjene v formatu, ki uporablja le natisljive znake in ima kratke vrstice. Take datoteke so večje kot tiste v binarnem formatu, vendar jih je lažje pošiljati ⪚ po e-pošti.

- Dovoli šifriranje s ključi, ki niso zaupanja vredni: to vam omogoča, da šifrirate datoteke tudi s ključi, ki jim vi ne zaupate.

- Združljivost s PGP 6: šifrirane datoteke bodo združljive z starejšimi PGP6 standardi. Ta možnost bo onemogočila nekatere funkcije, zato jo uporabljajte le, če jo res potrebujete.

- Skrij uporabniški ID: to odstrani vse dokaze o prejemniku iz šifrirane datoteke. V primeru, da bi bil prenos prestrežen, ne more nihče pridobiti informacij o prejemniku iz datoteke. Če ima prejemnik več ključev, bo moral poskusiti, kateri je bil uporabljen.

- Vedno šifriraj z: vsa že zašifrirana sporočila bodo še dodatno šifrirane s tem ključem. Če za ta ključ določite enega vaših zasebnih ključev, vam to zagotovi, da boste lahko prebrali vse podatke, ki ste jih šifrirali, vendar za ceno večjih sporočil.

- Šifriraj datoteke z: obnaša se kot Vedno šifriraj z, le da za šifriranje datotek.

- Ukaz šifriranja po meri: če morate vnesti nekaj nenavadnih možnosti v GnuPG, lahko tukaj določite ukazno vrstico. Večina uporabnikov tega ne potrebuje.

- Uporabi pripono *.pgp za šifriranje datotek: Če obkljukate to možnost, bodo zašifrirane datoteke poimenovane kot vhodne z dodano pripono `.pgp`. V nasprotnem primeru bo uporabljena pripona `.gpg`.

#### Dešifriranje

Tukaj lahko določite poljuben ukaz za dešifriranje. Ta možnost je redko rabljena in uporabna le za napredne uporabnike, ki poznajo GnuPG-jeve možnosti ukazne vrstice.

#### Izgled

Tukaj lahko prilagodite izgled &kgpg;-ja. Možne nastavitve so barve, ki odražajo stopnjo zaupanja v ključ v upravljalniku ključev in nastavitve vrste pisave za urejevalnik.

#### GnuPG Nastavitve

Tukaj lahko prilagodite, katere binarne datoteke in katere konfiguracijske datoteke bodo uporabljene in katera mapa bo uporabljena za domačo. Te vrednosti so samodejno zaznane ob prvem zagonu in bi morale že delovati.

Delo z GnuPG bo bolj udobno, če boste uporabljali GnuPG agent, saj vam ne bo treba za vsako dejavnost vnašati gesla. Geslo bo začasno shranjeno v spominu, zato bo vsako dejanje, za katerega potrebujete geslo, v hipu narejeno. Upoštevajte, da lahko to omogoči drugim, da uporabljajo vaše zasebne ključe, če jim pustite dostop do vaše seje.

#### Strežniki s Ključi

Tukaj lahko ustvarite seznam strežnikov s ključi, ki bodo prikazani, ko boste odprli pogovorno okno za strežnike s ključi. Če boste zagnali GnuPG iz ukazne vrstice, bo uporabljen le privzet strežnik.

Protokol uporabljen za komunikacijo s strežniki s ključi je zasnovan na &HTTP;, zato je v nekaterih okoliščinah smiselno upoštevati &HTTP; proxy strežnik, ko je ta na voljo.

#### Razno

Ta razdelek omogoča nastavitev nekaj različnih funkcij, ki ne spadajo pod druge razdelke. Tu lahko na primer nastavite, da se bo KGpg zagnal samodejno ob vpisu. Možnost uporabi miškino izbiro namesto odložišča se spremeni, če izbiranje poteka z miško in prilepljenje s srednjim gumbom miške ali če se vse operacije izvajajo z bližnjicami na tipkovnici.

Prav tako lahko spremenite, ali bo &kgpg; ikona prikazana v sistemski vrstici ali ne in katero dejanje se izvede, če je ikona kliknjena z levim klikom. Če je prikaz ikone sistemske vrstice omogočen, bo izhod iz okna &kgpg;-ja minimiziral aplikacijo v sistemsko vrstico. Če je prikaz onemogočen, se bo &kgpg; ustavil, ko bodo zaprta vsa okna.

## Zasluge in licenca

&kgpg;

Avtorske pravice programa © 2002-2003 Jean-Baptiste Mardelle bj@altern.org.

© 2006-2007 Jimmy Gilles jimmygilles@gmail.com

© 2006,2007,2008,2009,2010 Rolf Eike Beer kde@opensource.sf-tec.de

Prevod: Matjaž Jeranmatjaz.jeran@amis.net

&underFDL; &underGPL;
&documentation.index;